Rentmeesterskap is om alles wat ek het en is, uit dankbaarheid vir die Here tot Sy beskikking te stel. Dit is integraal deel van wat ons verstaan onder dissipelskap – dissipels van die Here Jesus dra die belange van die lewende God vir die wêreld en Sy kerk op hul harte.
Rentmeesterskap is die manier waarop ons as nuwe mense in Christus ons hele lewe en al ons besittings onder leiding van die Heilige Gees bestuur tot eer van God en uitbreiding van Sy koninkryk.
Die kultuur van rentmeesterskap ontstaan nie vanself binne ‘n gemeente nie, dit word versterk deur ‘n ontdekking van wie ons in Christus is, wat ons roeping behels en wat ons verstaan van wie ons as geloofsgemeenskap is en wil wees.
God roep, vorm, seën en stuur ons om as sy dissipels met ‘n passie vir Hom, ‘n hart vir mense en die wêreld in nood te leef; asook dissipelmakers te wees sodat niemand verlore sal gaan nie, maar die ewige lewe sal hê. Ons leef as dissipels met ‘n passie vir God en ‘n hart vir mense/nasies deur:
erns te maak met dissipelskap en dissipelmaking
die bevordering van gesonde, liefdevolle, verhoudinge waarbinne ons mekaar help om dissipels van die Here Jesus te wees
moeite te doen met veral die kinders en jongmense om saam met hulle Sy dissipels te wees
Die rentmeesterspan (in samewerking met al die bedieninge) streef daarna om fondse oordeelkundig te bestuur en effektief aan te wend sodat ons getrou sal wees aan dit waartoe God ons roep. Die rentmeesterspan bestaan uit die volgende lede: Heine Matthee, Hannes Theron, Antoinette du Toit, Anton Anthonissen, Hendrik Laubscher en Sonja Theart.
Beheer en bestuur die kerkkas se fondse
Monitor maandelikse inkomste en uitgawes
Stel jaarliks inkomste begrotings op
Maandelikse oorsig van Helderberg Uitreik fondse
Voorstelling van finansiële beleid/reëls waar binne behoorlike finansiële bestuur kan plaasvind en monitor dat dit wel so verloop
Bestuur en moniteer van interne beheer kontroles rondom die gemeente se finansies
Adviseer kerkraad en die bedieninge rakende finansiele aangeleenthede wat die kerkkas kan beinvloed
Evalueer finansiële resultate op gereelde basis om nodige veranderings/aanpassings te maak waar nodig voordat probleme opduik.
Kliek hier vir die bankbesonderhede.
Vir enige navrae/kommentaar/voorstelle kontak gerus vir Heine Matthee of Antoinette du Toit